1. **VUKOVAR**

Bio je grad krvi i znoja,

sada je grad ljubavi i heroja.

Bio je grad patnje i boli,

pa se sve to nakon par godina riješilo.

Vukovarski toranj, sa kojega zastava vijori,

kleknem ispred njega

i tiho se Bogu pomolim

za slobodnu Hrvatsku

za crvenu, bijelu i plavu boju svete zastave.

Laganim pogledom u nebo pogledah

i vidjeh da dolijeću galebovi mira

dolaze donijeti poruku

sa ušćanskog križa Vukovara stojigrada mira.

Sjetih se na bolne dane toga grada

pa želim blagosloviti grad kao nekada

spustih suzu iskrenosti za nj

za grad u kojemu se bol zaustavi.

Vukovar je ime sveto

i to će uvijek biti tako,

da se ovaj grad nikada ne zaboravi,

za njega živim, grad to ste vi!

1. **HVALA TI VJEČNI**

Hvala Ti Vječni:

za svaku sekundu,

za svaki trenutak,

za buđenje jutra,

šum vjetra i micanje mora,

toplinu žarkoga sunca,

hlad drveća.

Hvala Ti Vječni,

za život koji proživljavam sretno

tajanstvene tišine

rijeku vremena

slike prirode

osobine tebe kao moga Oca

i tvoga stvaranja predivnoga svijeta.

Hvala Ti Oče,

hvala Ti što živim u svijetu ljubavi,

u svijetu radosti i miru.

Što iz Tebe teče u Tebe- jedini moj Oče- uvire.

1. **IMA IH KOJI UMIRU**

Ima ih koji umiru

ali to i ne znadu

umiru slušajući zadnje riječi

omiljenih pjesama.

Ima ih koji umiru

u zagrljaju dvoje koji se vole

a da to nisu nikada

nikada prokužili.

Ima ih koji umiru

onako iznutra

jer previše je boli i patnje

u svijetu današnjice.

Ima ih koji umiru

zajedno do starosti

povezani trajno

linijom ljubavi.

Da ja moram birati,

kako želim starjeti

to bi bilo gledajući

i grleći tebe.